Almend n tezrawt-agi i d-nessenked di tfelwit-a, llan azal n 75 n wawalen seg 277 ttwaddmen-d seg tentaliyin-a i nezrew. Nufa-d azal n 28% sexdamen-ten di teqbaylit, tatergit azal n 17.33%, tamaziɣt n waṭlas alemmas azal n 25.33%, tacelḥit n lmeṛṛuk azal n 13.33% , ma d tacawit azal n 16%. Nezmer ad d-nini ifmiḍiyin-a, skanayen-d belli awalen-a yerzan iɣsan n umdan, qrib yiwen-nsen di yal tantala. Ay yettemgaraden d talɣa, ayagi yeḥwaǧ tizrawin niḍen akken ad d-iban anta talɣa ara iwalmen ugar n tayeḍ.